CELEX: E2015J0035
Language: sk
Date: 2016-08-02 00:00:00
Title: Rozsudok súdu z 2. augusta 2016 vo veci E-35/15 – Dozorný úrad EZVO/Nórske kráľovstvo (Nesplnenie povinnosti štátom EZVO – Smernica 2000/59/ES o prístavných zberných zariadeniach na lodný odpad a zvyšky nákladu)

13.4.2017   
            
            
               SK
            
            
               Úradný vestník Európskej únie
            
            
               C 120/24
            
         ROZSUDOK SÚDU
   z 2. augusta 2016
   vo veci E-35/15
   Dozorný úrad EZVO/Nórske kráľovstvo
   (Nesplnenie povinnosti štátom EZVO – Smernica 2000/59/ES o prístavných zberných zariadeniach na lodný odpad a zvyšky nákladu)
   (2017/C 120/12)
   Vo veci E-35/15 Dozorný úrad EZVO/Nórske kráľovstvo – ŽIADOSŤ o vyhlásenie, že Nórske kráľovstvo si nesplnilo svoje povinnosti vyplývajúce z aktu uvedeného v bode 56i prílohy XIII k Dohode o Európskom hospodárskom priestore (smernica Európskeho parlamentu a Rady 2000/59/ES z 27. novembra 2000 o prístavných zberných zariadeniach na lodný odpad a zvyšky nákladu) tým, že i) nevypracovalo a nevykonalo vhodné plány zberu a spracovávania odpadu pre každý prístav, ako sa vyžaduje v článku 5 ods. 1 smernice 2000/59/ES; ii) neposúdilo a neschválilo plány zberu a spracovávania odpadu pre každý prístav v Nórsku, nemonitorovalo ich vykonávanie a nezabezpečilo nové schválenie minimálne každé tri roky, ako sa vyžaduje v článku 5 ods. 3 smernice 2000/59/ES a iii) nezabezpečilo dostupnosť prístavných zberných zariadení vo všetkých prístavoch v Nórsku primerane k potrebám lodí, ktoré normálne používajú prístav, bez toho, aby to zapríčinilo neprimerané meškanie lodí, ako sa vyžaduje v článku 4 ods. 1 smernice 2000/59/ES, Súd EZVO v zložení Carl Baudenbacher, predseda (sudca spravodajca), Per Christiansen a Páll Hreinsson, sudcovia, vyniesol 2. augusta 2016 rozsudok, ktorého výroková časť znie takto:
   Súd EZVO týmto:
   
               1.
            
            
               vyhlasuje, že Nórske kráľovstvo si nesplnilo svoje povinnosti vyplývajúce z aktu uvedeného v bode 56i prílohy XIII k Dohode o Európskom hospodárskom priestore (smernica Európskeho parlamentu a Rady 2000/59/ES z 27. novembra 2000 o prístavných zberných zariadeniach na lodný odpad a zvyšky nákladu) v stanovenej lehote tým, že
               
                           a)
                        
                        
                           nevypracovalo a nevykonalo vhodné plány zberu a spracovávania odpadu pre každý prístav v Nórsku, ako sa vyžaduje v článku 5 ods. 1 smernice 2000/59/ES;
                        
                     
                           b)
                        
                        
                           neposúdilo a neschválilo plány zberu a spracovávania odpadu pre každý prístav v Nórsku, nemonitorovalo ich vykonávanie a nezabezpečilo nové schválenie minimálne každé tri roky, ako sa vyžaduje v článku 5 ods. 3 smernice 2000/59/ES a
                        
                     
                           c)
                        
                        
                           nezabezpečilo dostupnosť prístavných zberných zariadení vo všetkých prístavoch v Nórsku primerane k potrebám lodí, ktoré normálne používajú prístav bez toho, aby to zapríčinilo neprimerané meškanie lodí, ako sa vyžaduje v článku 4 ods. 1 smernice 2000/59/ES;
                        
                     
         
               2.
            
            
               nariaďuje Nórskemu kráľovstvu uhradiť trovy tohto konania.